कहानी: फिल्म 'टाइगर जिंदा है' पावर पैक्ड एक्शन और देशभक्ति पर आधारित है. फिल्म की कहानी 40 नर्सों को बचाने के मिशन पर निकले टाइगर (सलमान खान) और जोया (कैटरीना कैफ) की है. इन नर्सों में 25 भारतीय और 15 पाकिस्तानी हैं. इन नर्सों को इराक में आईएसआई द्वारा किडनेप कर लिया जाता है. अमेरिका कहता है कि यदि 7 दिन के अंदर भारत नर्सों को आईएसआई के चंगुल से नहीं छुड़ता तो वो बमबारी कर देगा. नर्सों को छुड़ाने का काम भारत-पाकिस्तान द्वारा सांझा रूप से किया जाता है. और इस काम के लिए भारत की तरफ से टाइगर को चुना जाता है. वहीं, पाकिस्तान की तरफ से टाइगर का साथ जोया देती हैं. एक्शन और ड्रामा से भरपूर इस फिल्म में क्या टाइगर और जोया आईएसआई के अड्डे तक पहुंच पाते हैं, क्या वो नर्सों को छुड़ाने में कामयाब हो पाते है, उन्हें किन कठिनाईयों का सामना करना पड़ता है, ये सब जानने के लिए आपको फिल्म देखनी होगी.